Diari Oficial de la Generalitat Valenciana


Sumari del DOGV 7300, del 20-06-2014 (2014/5609)

Licitació número 268/14. Servei de manteniment i reparació del circuit tancat de televisió i del equips d'inspecció d'embalums de les Corts.
--------------------------------------------------------------------------------------------------------------------------------------------

### Dades del document

Número de DOGV
:   7300

Data del DOGV
:   20-06-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/5609


Data del document
:   04-04-2014

Organisme emissor
:   Corts Valencianes

Tipus de document
:   Anunci

Descriptors 

:   * contracte de serveis

Licitació número 268/14. Servei de manteniment i reparació del circuit tancat de televisió i del equips d'inspecció d'embalums de les Corts. [2014/5609]  
Procediment obert, tramitació ordinària, del contracte CV-268/14, de prestació del servei de manteniment i reparació del circuit tancat de televisió i de manteniment i reparació d'equips d'inspecció d'embalums de les Corts.  
La Mesa de les Corts, en la reunió del dia 4 de abril de 2014, ha acordat anunciar la convocatòria de licitació que a continuació s'indica:  
  
A. Objecte: CV-268/14. Contractació administrativa de la prestació del servei de manteniment i reparació del circuit tancat de televisió i de manteniment i reparació d'equips d'inspecció d'embalums de les Corts, conformement a les prescripcions tècniques particulars que figuren en les presents bases.  
B. Durada: un any i no podrà ser objecte de pròrroga.  
C. Data prevista d'iniciació: després de la signatura del contracte.  
D. Examen de l'expedient: el plec de clàusules administratives particulars, el plec de prescripcions tècniques i el quadre de característiques del contracte, poden obtenir-se a l'Àrea d'Assistència Tècnica i Manteniment de les Corts Valencianes, situat en la plaça de Sant Llorenç, número 4, de València, de 09.00 a 14.00 hores, de dilluns a divendres. La retirada d'aquesta documentació es podrà fer a partir de la publicació d'aquest anunci en el perfil de contractant i fins al dia en què acabarà el termini de presentació d'ofertes, al telèfon 086 026 162.  
E. Contingut econòmic: el pressupost màxim de licitació ascendeix a la quantitat de 17.500 euros per any (IVA inclòs).  
F. Garantia definitiva: la present contractació queda exempta de la constitució de la garantia definitiva.  
G. Solvència del contractista: la solvència econòmica i financera s'acreditarà per un o diversos dels mitjans recollits en l'article 75 del Text Refós de la Llei de Contractes del Sector Públic (TRLCSP).  
Si per raons justificades no es poden facilitar les referències sol·licitades, es podrà acreditar la solvència econòmica i financera per qualsevol altra documentació considerada com a suficient per les Corts Valencianes.  
Per la seua banda, la solvència tècnica i professional s'acreditarà mitjançant l'aportació d'un o diversos dels mitjans establerts en l'article 78 del TRLCSP.  
Si per raons justificades no poden facilitar-se les referències sol·licitades, es podrà acreditar la solvència tècnica per qualsevol altra documentació considerada com a suficient per les Corts Valencianes.  
En particular, hauran de tenir acreditada experiència en l'execució de serveis, per a entitats públiques o privades, similars als que constitueixen l'objecte de la present licitació.  
H. Termini de recepció de proposicions: serà de 15 dies naturals des de la publicació de l'anunci en el Diari Oficial de la Comunitat Valenciana.  
I. Lloc de presentació de proposicions: en el Registre General de les Corts Valencianes, plaça de Sant Llorenç, número 4, de València.  
J. Licitació i obertura de proposicions: l'11 de juliol de 2014, a les 12.30 hores, a la Sala de Comissions C, del Palau de les Corts, plaça de Sant Llorenç, número 4, de València.  
K. Documentació que han de presentar les persones licitadores:  
- En el sobre número 1, la documentació acreditativa de la capacitat i la solvència de les empreses segons s'especifica en la clàusula 11.4.1 del plec de les administratives particulars.  
- En el sobre número 2, l'oferta econòmica, tal com es determina en la clàusula 11.4.2 del plec de les administratives particulars.  
L. Criteris d'adjudicació: per valorar les ofertes, es tindran en compte com a únic criteri d'adjudicació el preu més baix.  
M. Composició de la mesa de contractació:  
- President: lletrat major o lletrat en qui delegue.  
- Vocals:  
· Lletrat/ada del Servei Jurídic de les Corts.  
· Cap de Manteniment de les Corts.  
· Cap del Servei Econòmic de les Corts.  
· Cap del Servei d'Assistència Tècnica i Manteniment.  
- Secretari: OGP del Servei d'Assistència Tècnica i Manteniment, que actuarà amb veu però sense vot.  
  
València, 4 d'abril de 2014.- El president de les Corts Valencianes: Juan Gabriel Cotino Ferrer.